Source: http://docplayer.fi/45867389-Voyrin-ja-uusikaarlepyyn-storbotetin-tuulipuistohankkeen-lepakkoselvitys.html
Timestamp: 2020-01-22 20:43:15+00:00
Document Index: 20375990

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

VÖYRIN JA UUSIKAARLEPYYN STORBÖTETIN TUULIPUISTOHANKKEEN LEPAKKOSELVITYS - PDF Ilmainen lataus
Download "VÖYRIN JA UUSIKAARLEPYYN STORBÖTETIN TUULIPUISTOHANKKEEN LEPAKKOSELVITYS"
1 VÖYRIN JA UUSIKAARLEPYYN STORBÖTETIN TUULIPUISTOHANKKEEN LEPAKKOSELVITYS Thomas Lilley, Biologi, FT. Jenni Prokkola, Biologi, FM JOHDANTO 2 2 LEPAKOIDEN SUOJELU 2 3 LEPAKOIDEN EKOLOGIAA LYHYESTI 2 4 AINEISTO JA MENETELMÄT 3 5 TULOKSET JA ARVIOINTI Lepakoille tärkeät alueet Luokka I: Lisääntymis- ja levähdyspaikat Luokka II: Tärkeät ruokailualueet ja siirtymäreitit Luokka III: Muut lepakoiden käyttämät alueet 7 6 YHTEENVETO 7 7 VIITTEET 8 1
2 1 JOHDANTO Tässä raportissa arvioidaan onko Vöyrin ja Uusikaarlepyyn kuntien jakamalla Storbötetin alueelle suunnitellulla tuulivoimapuistoalueella lepakoille merkittäviä levähdys tai lisääntymispaikkoja, ruokailu tai siirtymäreittejä tai muita lepakoiden käyttämiä alueita. Alueen arviointi on tehty karttoja tarkastelemalla sekä vierailemalla alueella viisi kertaa lepakoita havainnoiden kesän 2013 aikana. Kartoitusalue on kooltaan 1200 ha. 2 SUOJELU Kaikki Suomessa tavattavat lepakkolajit ovat rauhoitettuja. Kaikki lepakkolajimme kuuluvat EU:n Luontodirektiivin liitteen IV (a) lajilistaan ja Luonnonsuojelulain 49 :n mukaan lepakoiden lisääntymis- ja levähdyspaikkojen hävittäminen ja heikentäminen on kiellettyä. Näitä ovat lisääntymispaikat, muut kesä-, kevät- ja syysaikaiset päiväpiilot sekä talvehtimispaikat. Ripsisiippa (Myotis nattereri) on Suomessa arvioitu erittäin uhanalaiseksi (EN) lajiksi ja pikkulepakko (Pipistrellus nathusii) vaarantuneeksi (VU) uusimman, vuonna 2010 valmistuneen uhanalaisuusarvioinnin mukaan 1. Tämän lisäksi Suomi on osapuolena Euroopan lepakoidensuojelusopimuksessa (EUROBATS 1999). Sopimus velvoittaa osapuolimaita huolehtimaan lepakoiden suojelusta lainsäädännön kautta sekä tutkimusta ja kartoituksia lisäämällä. EUROBATS- sopimuksen mukaan osapuolimaiden tulee pyrkiä säästämään lepakoille tärkeitä ruokailualueita sekä siirtymä- ja muuttoreittejä 2. 3 LEPAKOIDEN EKOLOGIAA LYHYESTI Maassamme on havaittu tähän mennessä 13 lepakkolajia. Kaikki meillä tavattavat lepakot kuuluvat pienlepakkojen (Microchiroptera) aitolepakkojen (Vespertilionidae) heimoon. Kaikki Suomessa tavattavat lepakkolajit käyttävät ravinnokseen hyönteisiä, lähinnä pieniä surviaissääskiä, vesiperhosia, yöllä lentäviä mittareita ja pieniä kovakuoriasia. Lajeillamme on voimakasta sukupuolten välistä jakautumista etenkin kesän aikana: naaraslepakot muodostavat lisääntymisyhdyskuntia, joissa ne synnyttävät ja huolehtivat poikasistaan. Joillain lajeilla, 2
3 kuten vesisiipalla (Myotis daubentonii) ja pohjanlepakolla (Eptesicus nilssonii) yhdyskunnat eivät ole sidottuna yhteen päiväpiiloon koko pesintäkauden ajaksi, vaan vaihtavat paikkaa säännöllisesti, 3-4 vuorokauden välein viimeistään poikasten ollessa lentokykyisiä, luultavasti loistaakan kasvaessa päiväpiilossa liian suureksi. Yksilöillä saattaa olla tiedossa tusinan verran sopivia piilopaikkoja kotireviirillään. Erityisesti kantaville ja imettäville naaraille hyvät saalistusalueet päiväpiilon lähellä ovat tärkeitä. Monilla lajeilla naaraat valtaavat paremmat ruokailureviirit ja päiväpiilot niiden läheisyydessä 3. Yhdyskunnat hajaantuvat loppukesällä poikasten itsenäistyessä. Urokset liikkuvat kesäisin useimmiten yksittäin tai pieninä ryhminä ja niitä havainnoidaan usein yksittäin heikommilla saalistusalueilla. Sopivia päiväpiiloja löytyy rakennuksista, puiden koloista tai muista suojaisista ja lämpimistä paikoista. Loppukesällä lepakot yleensä levittäytyvät tasaisemmin erilaisiin ympäristöihin. Jotkin lajit tarvitsevat myös suojaisia kulkureittejä päiväpiilojen ja saalistusalueiden välillä. Kaikki Suomessa tavattavat lajit siirtyvät syksyisin horrostamaan talven yli, osa jää Suomeen ja osa muuttaa Keski- Eurooppaan. 4 AINEISTO JA MENETELMÄT Kartoitus- ja arviointialue on esitetty Kartalla 1. Alue tarkasteltiin etukäteen maastokartan ja ilmakuvien perusteella. Tässä vaiheessa alueelta määritettiin silmämääräisesti lepakoille mahdollisesti sopivat elinalueet, joihin kiinnitettäisiin erityistä huomiota kartoitusöinä. Kartoitusyöt olivat 24.6., 8.7., 9.7. ja ja Sääolosuhteet olivat kartoitusöinä lepakoille saalistukselle otollisia (lämpötila yli 8 C sekä kartoituksen alussa, että päättyessä, tuuli < 2 ms, ei sadetta). Alueella käyntiä suunniteltaessa pyrittiin ottamaan huomioon lepakoille tärkeät saalistusalueet sekä mahdolliset levähtämis- ja lisääntymispaikat. Jälkimmäisinä toimivat asuinrakennukset, vanhat metsiköt ja yksittäiset vanhat haavat/männyt/koivut. Saalistusalueina saattavat toimia pienet vesistöt, pienaukot (esim. talojen pihat) sekä sopivan sulkeutuneet, holvimaisen rakenteen omaavat metsätiet ja sopivan peittävän latvuston omaavat varttuneet metsät. Metsätiet ovat usein lepakoiden suosimia reittejä päiväpiiloilta saalistusalueille ja ovat erityisesti pohjanlepakoilla ja viiksisiippalajeilla saalistuskäytössä latvuston avonaisuudesta riippuen. Storbötetin alueella huomioitiin erityisesti alueen länsireunalla olevat vedellä täyttyneet santakuopat, alueen sisällä oleva sorakuoppa (koordinaatit WGS , ), lampi ( , ) ja alueen etelälaidalla sijaitseva Akantinjärvi ja sitä ympäröivä 3
4 suoalue. Yleensä vesistöt houkuttelevat lepakoita niistä nousevien hyönteisten takia ja ne ovat lähes poikkeuksetta edellytys sekä korkeaan laji- että yksilömäärään. Kartoitus suoritettiin jalan käyttäen apuna kiikareita, GPS:ää ja ultraäänitallenninta (Wildlife Acoustics EM- 3). Tallentimen muistikortille kertynyt data analysoitiin Wildlife Acousticsin Songscope- ohjelmistolla. Kartoituksen ja arvioinnin perusteena on käytetty julkaistua tieteellistä materiaalia Suomessa esiintyvien lepakoiden elinympäristövalinnasta 4 8 ja ohjeina Suomen lepakkotieteellisen yhdistyksen laatimia kartoitusohjeita 9. Kartoitusreitistö on merkitty karttaan 1. Storbötet, Prokon Tuulivoimahanke Vindkraft park Storbötet Layout Hankealue_epätarkka km Kartta 1.Kartoitusalue ja kartoitusreitti (punainen). 5 TULOKSET JA ARVIOINTI Alue on kokonaisuudessaan sekä lepakoiden ruokailu- että levähdyspaikkojen suhteen keskinkertainen tai heikko. Itse alueelta tavattiin vain pohjanlepakkoa, joka on Suomen yleisin lepakko, ja elinympäristön suhteen generalisti. Heti alueen länsipuolella sijaitsevilta sorakuopilta tavattiin pohjanlepakon lisäksi myös ruokailevia vesisiippoja. Alueen metsä on pääasiassa, Akantinsuota ja Storbötet- kalliota lukuun ottamatta, kohtalaisen nuorta, harventamatonta tai harvennettua ja 4
5 ojitettua talousmetsää ja avohakkuita, jotka eivät tarjoa lepakoille niiden vaatimia päiväpiiloja eivätkä ylläpidä monipuolista ja rikasta hyönteisfaunaa, jota lepakot käyttävät ravinnokseen. Myös suurempien vesistöjen puuttuminen alueelta vaikuttaa negatiivisesti tavattavien lepakkolajien määrään ja yksilötiheyteen. Havainnot esitetty taulukossa 1. Taulukko 1. PVM Aika Laji LAT LON Lisätiedot :58 Pohjanlepakko :33 Pohjanlepakko :38 Pohjanlepakko :05 Pohjanlepakko :24 Pohjanlepakko :05 Pohjanlepakko :38 Vesisippa :42 Pohjanlepakko :42 Vesisiippa :18 Vesisiippa :35 Pohjanlepakko :42 Vesisiippa :56 Vesisiippa > 6 yksilöä saalistamassa :13 Pohjanlepakko :20 Pohjanlepakko :48 Pohjanlepakko :12 Pohjanlepakko :30 Vesisiippa > 6 yksilöä saalistamassa :42 Vesisiippa LEPAKOILLE TÄRKEÄT ALUEET Alueiden arvo lepakoille luokitellaan Suomen lepakkotieteellisen yhdistyksen antaman ohjeistuksen mukaan 9 : Luokka I: Lisääntymis- tai levähdyspaikka. Hävittäminen tai heikentäminen luonnonsuojelulaissa kielletty. Luokka II: Tärkeä ruokailualue tai siirtymäreitti. Maankäytössä huomioitava alueen arvo lepakoille (EUROBATS sopimus). Luokka III: Muu lepakoiden käyttämä alue. Maankäytössä mahdollisuuksien mukaan huomioitava alueen arvo lepakoille. 5
6 5.1.1 Luokka I: Lisääntymis- ja levähdyspaikat Lepakoiden lisääntymis- ja levähdyspaikat voivat sijaita muun muassa talojen vinteillä ja välikatoissa. Luonnossa piilopaikat voivat sijaita esimerkiksi puunkoloissa, kaarnan alla ja halkeamissa. Alueella ei sen laajuudesta huolimatta ole kattavasti lepakoille sopivia lisääntymis- ja levähdyspaikkoja, joitakin pystyynjätettyjä yksittäisiä haapoja lukuun ottamatta. Suurin osa lepakkolajeistamme viihtyy ihmisten rakennuksissa ja niihin muodostuu usein etenkin pohjanlepakoiden lisääntymisyhdyskuntia. Alueen ainoa rakennus on lämmittämätön metsästysmaja, jota tuskin on eristetty riittävästi lepakoiden tarpeiden mukaan. Heinä- elokuussa näkyy usein myös emojen perässä lentäviä poikasia, mutta Storbötetin alueella näitä pareja ei havaittu. Huomiota voisi kuitenkin kiinnittää Storbötet- kallioon, jonka halkeamat saattavat tarjota lepakoille horrostuspaikan Luokka II: Tärkeät ruokailualueet ja siirtymäreitit Alueella tavattiin vain pohjanlepakkoa, joka ruokailee mielellään lentämällä pitkin avoimia metsäteitä. Pohjanlepakot osaavat käyttää erilaisia elinympäristöjä monipuolisesti hyväkseen ja tämän takia niitä tavataankin lähes aina kartoitusten yhteydessä. Sen sijaan alueelta puuttuvat viiksisiippalajit, isoviiksisiippa (Myotis brandtii) ja viiksisiippa (Myotis mystacinus) ruokailevat mielellään suojaisilla, holvimaisen rakenteen omaavilla metsäteillä, joita alueella on vain verrattain vähän. Itse suunnitellun tuulivoimapuiston alueelta ei voi nimetä tärkeitä ruokailualueita, sillä niitä ei erikseen havaittu. Kaikki havainnot tehtiin yksittäisistä eläimistä, eikä suosittuja, monen yksilön käyttämiä ruokailupaikkoja havaittu. Alueen länsipuolella olevat, käytöstä poistetut ja vedellä täyttyneet sorakuopat ovat kuitenkin vesisiippojen ja pohjanlepakoiden ahkerassa käytössä ja ne tulisi ottaa huomioon suunniteltaessa esimerkiksi huoltoreittejä tuulivoimapuistoalueelle. Havainnot esitetty kartalla 2. 6
7 Storbötet, Prokon Tuulivoimahanke Vindkraft park Storbötet Layout Hankealue_epätarkka km Kartta 2. Lepakkohavainnot kartoitusalueella. Pohjanlepakot (punaiset ympyrät) ja vesisiippa (siniset ympyrät). Ympyröiden ulkoreuna ilmaisee hanainnon ajankohdan (vihreä = kesäkuu, magenta = heinäkuu ja musta = elokuu) Luokka III: Muut lepakoiden käyttämät alueet Ei havaittu. 6 YHTEENVETO Alue ei ylläpidä monimuotoista lepakkoyhteisöä. Alueen talouskäyttö ojitettuine monokulttuurimetsineen ja avohakkuineen ei luo lepakoille sopivia elinympäristöjä lisääntymiseen tai ruokailuun, pohjanlepakon ruokailua lukuun ottamatta. Etenkin erilaisten vesistöjen, vanhojen kolopuiden ja rakennusten sekä suojaisten metsäteiden puute pitävät lepakkotiheydet matalina. Tuulivoimalapuiston rakentaminen ei todennäköisesti tule vaikuttamaan paikallisten lepakoiden elinolosuhteisiin merkittävästi. 7
8 7 VIITTEET 1. Rassi, P., Hyvärinen, E., Juslén, A. & Mannerkoski, I. Suomen lajien uhanalaisuus Punainen kirja Erillisjulkaisu, (Ympäristöministeriö ja Suomen ympäristökeskus, 2010). 2. Kyheröinen, E.- M., Osara, M. & Stjernberg, T. Agreement on Conservation of Bats in Europe. Update to the national implementation report of Finland,. Inf.EUROBATS.MoP5.19. (2009). 3. Senior, P., Butlin, R. & Altringham, J. Sex and segregation in temperate bats. Proc. R. Soc. B- Biol. Sci. 272, (2005). 4. Dejong, J. Habitat Use, Home- Range and Activity Pattern of the Northern Bat, Eptesicus- Nilssoni, in a Hemiboreal Coniferous Forest. Mammalia 58, (1994). 5. Johansson, M. & DeJong, J. Bat species diversity in a lake archipelago in central Sweden. Biodivers. Conserv. 5, (1996). 6. Wermundsen, T. & Siivonen, Y. Foraging habitats of bats in southern Finland. Acta Theriol. (Warsz.) 53, (2008). 7. Wermundsen, T. & Siivonen, Y. Seasonal variation in use of winter roosts by five bat species in south- east Finland. Cent. Eur. J. Biol. 5, (2010). 8. Dietz, C., Nill, D. & Helversen, O. V. Handbook of the Bats of Europe and Northwest Africa. (A & C Black Publishers Ltd, 2009). 9. SLTY. Suomen lepakkotieteellinen yhdistys ry:n suositus lepakkokartoituksista luontokartoittajille, tilaajille ja viranomaisille ( (2011). at < 8